**OSNOVNA ŠKOLA LASLOVO**

**31214 Laslovo, Školska 1**

KLASA: 400-02/22-01

URBROJ: 2158-132-22-17

Broj RKDP: 23034 Razina: 31 Matični broj: 3013812

Šifra djelatnosti: 8520 OIB: 72014518093 Razdjel: 000

OBRAZLOŽENJE FINANCIJSKOG PLANA ZA 2023. GODINU

TE PROJEKCIJA ZA 2024. I 2025. GODINU

1. **Sažetak djelokruga rada proračunskog korisnika**

Osnovna škola Laslovo je javna ustanova koja provodi odgoj i osnovno obrazovanje učenika s područja naselja Laslovo i Palača, od 1. do 8. razreda te školu pohađa jedan učenik iz Divoša. Nastavni rad s učenicima obuhvaća: redovnu, izbornu, dodatnu, dopunsku nastavu te nastavu materinjeg jezika i kulture za pripadnike mađarske nacionalne manjine (model C). Nastava se izvodi prema nastavnom planu i programu Ministarstva znanosti i obrazovanja, Godišnjim izvedbenim kurikulumima svakog predmeta i Godišnjem planu i programu rada škole te Školskom kurikulumu za školsku godinu 2022./2023. Redovita nastava se izvodi u jednoj smjeni (prijepodnevnoj) u petodnevnom radnom tjednu. Sati izborne nastave, njegovanja mađarskog u višim razredima izvode se prva dva sata poslijepodnevne smjene. Osim navedenoga učenici su uključeni i u izvananstavne aktivnosti.

Školu polazi 80 učenika u 8 razrednih odjela.

Narednih godina računamo s blagim porastom broja učenika, ali u okviru postojeće organizacije rada.

1. **Obrazloženje programa rada školske ustanove (aktivnosti i projekata)**

Financijskim planom Škole planirana su sredstva za provođenje glavnog programa rada, a to je osnovnoškolsko obrazovanje, kao i sredstva za provođenje plana, programa i kurikuluma Škole.

Sadržaj Godišnjeg plana i program rada i Školskog kurikuluma Osnovne škole Laslovo obuhvaća:

* **redovitu nastavu** propisanu nastavnim planom i programom Ministarstva te predmetnim kurikulumima,
* **izbornu nastavu** njemačkog jezika, informatike, katoličkog vjeronauka, protestantsko-reformirano kršćanskog vjeronauka, pravoslavnog vjeronauka,
* **učenje mađarskog jezika po modelu C,** za učenike pripadnike mađarske nacionalne manjine,
* **dodatnu nastavu** za učenike koji pokazuju veći interes i sposobnosti iz engleskog jezika, prirode i društva, hrvatskog jezika, povijesti, likovnih kulture, tjelesne i zdravstvene kulture,
* **dopunsku nastavu** iz hrvatskog i engleskog jezika, matematike i kemije, za učenike koji imaju poteškoća u svladavanju gradiva i kojima je potrebna pomoć u radu,
* **izvannastavne aktivnosti:** Multi-kulti ambasadori, igraonica, ritmička skupina, graničari, dramska skupina, ekolozi, pjevački zbor, orkestar, njegovanje mađarske kulture, digitalni alati,
* **izvanučioničku i terensku nastavu,**
* **projekte i istraživačke radove učenika,**
* **učenička društva i klubove u školi:** Mladež Crvenoga križa, Školsko sportsko društvo „Vuka“ i Učenička zadruga Laslovo,
* **uključenost učenika u izvanškolske aktivnosti:** nogometni klubovi, kulturna-umjetničkadruštva, dobrovoljno vatrogasno društvo, plesne škole, glazbena škola.

U Razvojnom planu škole za 2022./2023. školsku godinu istaknuta su sljedeća prioritetna područja unaprjeđenja:

- kvalitetno obrazovanje i odgoj učenika,

- pozitivan i human odnos učenika prema drugim učenicima i školi,

- bliska suradnja učitelja, roditelja i škole organiziranjem zajedničkih aktivnosti,

- poticanje učenika na izražavanje kreativnosti, posebnih interesa i talenta,

- poticati pozitivne vrijednosti i natjecateljski duh kroz nagrađivanje pojedinaca, skupina i razreda,

- stalno stručno usavršavanje djelatnika škole, radi podizanja više razine nastave,

- osiguranje i unapređenje kvalitete škole,

- suradnja s lokalnom zajednicom i mjesnim udrugama i upoznavanje kulturne i duhovne baštine zavičaja,

- sudjelovanje u projektima i suradnja sa školama u domovini i izvan domovine.

Redovna, izborna, dodatna i dopunska nastava koju izvode učitelji imaju osigurana sredstva od strane MZO-a. Izvanučionička nastava financirat će se iz sredstava roditelja i Škole. Radovi na školi i opremanje financirat će se iz kapitalnih i decentraliziranih sredstava Osječko-baranjske županije i iz proračuna Općine Ernestinovo.Osigurat će se sredstva za praćenje sigurnosti na radu, sistematske i sanitarne preglede. Financijskim planom žele se osigurati što kvalitetniji uvjeti rada i suvremeno izvođenje nastave. Sredstvima materijalnih troškova osigurat će se podmirivanje energenata, internet, telefona, uredskog materijala, stručnog usavršavanja učitelja, stručnih suradnika, ravnatelja i administrativnih djelatnika.

1. **Zakonske i druge podloge na kojima se zasniva program rada škole**

Djelatnost odgoja i osnovnog obrazovanja u Osnovnoj školi Laslovo temelji se na:

* Zakonu o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20.),
* Zakonu o ustanovama (NN br. 76/93., 29/97., 47/99., 35/08., 127/19.),
* Zakonu o proračunu (NN br. 87/08., 136/12., 15/15., 144/21.), Pravilniku o proračunskim klasifikacijama (NN br. 26/10., 120/13., 1/20.) i Pravilniku o proračunskom računovodstvu i računskom planu (NN br. 124/14., 115/15., 87/16., 3/18., 126/19.,108/20.),
* Upute za izradu financijskog plana za 2023. – 2025. godine Upravnog odjela za obrazovanje i mlade (KLASA: 400-06/22-01/10, URBROJ: 2158-10/04-22-11) od 20.rujna 2022.
* Godišnjem planu i programu rada škole za šk. god.2022./23.
* Školskom kurikulumu OŠ Laslovo za šk. god. 2022./23.

- Analizi rezultata samovrednovanja rada škole,

* Razvojnom planu škole.

**4. Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje, operativne planove (Godišnji plan i program rada i Školski kurikulum) prema Nacionalnom kurikulumu koji je donijelo Ministarstvo znanosti i obrazovanja. Strateške planove donose: Ministarstvo znanosti i obrazovanja i županija – osnivač škole.

Planovi se donose za školsku, a ne za fiskalnu godinu. To je uzrok mnogim odstupanjima u izvršenju financijskih planova, na primjer: pomak određenih aktivnosti unutar školske godine iz jednog polugodišta u drugo, uzrokuje promjene u izvršenju financijskog plana za dvije fiskalne godine.

Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva

Prioritet škole je kvalitetno obrazovanje i odgoj učenika što ostvarujemo:

* stalnim i kvalitetnim usavršavanjem učitelja, stručnih suradnika, voditelja računovodstva, tajnika i ravnatelja (on line učenje, seminari, stručni skupovi, aktivi) i podizanjem materijalnih uvjeta rada;
* praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu;
* ulaganjem u školsku knjižnicu, proširenje lektirnog fonda, opreme knjižnice;
* poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, sudjelovanja na literarnim i likovnim natječajima, kroz školske projekte, priredbe te manifestacije u školi i šire;
* sudjelovanje u državnim i europskim projektima kako bi otvorili novi put razvoja učenika i djelatnika škole te stvorili druge materijalne izvore za edukaciju svih i opremanje škole;
* poticanjem na sudjelovanje na sportskim aktivnostima, uključivanjem kroz natjecanja na školskoj razini i šire;
* poticanjem otvorene komunikacije, povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja;
* razvijanjem navike cjeloživotnog učenja, usvajanjem zdravih životnih navika, razvojem kompletne mlade osobe s razvijenim samopoštovanjem i građanskom sviješću;
* organiziranjem zajedničkih aktivnosti učenika i učitelja tijekom izvannastavnih aktivnosti

Pokazatelji uspješnosti

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost (2023.) | Ciljana vrijednost (2024.) | Ciljana vrijednost (2025.) |
| Povećanje broja učenika uključenih u dopunsku nastavu | Poticati učenike na prihvaćanje pomoći u savladavanju sadržaja. | Broj | 30 | 35 | 40 | 45 |
| Povećanje broja osvojenih mjesta na županijskim natjecanjima | Poticati natjecateljski duh kod učenika te ih motivirati za dodatni rad i proširenje znanja iz određenih područja. | Broj | 1 | 2 | 3 | 4 |
| Povećanje broja učenika koji su uključeni u različite školske projekte | Poticati učenike na izražavanje kreativnosti i sposobnosti kroz ove aktivnosti. | Broj | 40 | 60 | 70 | 86 |
| Povećanje broja djelatnika uključenih u edukacije | Poticati učitelje i ukazivati na važnost kontinuiranog i kvalitetnog usavršavanja. | Broj | 20 | 22 | 24 | 26 |
| Povećanje nabave obavezne lektire | Poticati učenike na čitanje i bogaćenje rječnika, razvijati sposobnosti komunikacije. | Broj | 10 | 12 | 14 | 16 |
| Uključivanje učenika u projekt Vrijeme je za školski obrok. | Omogućiti učenicima prehranu u školskoj kuhinji kuhanim obrocima financiranim iz EU fondova. | Broj | 25 | 25 | 25 | 25 |
| Uključivanje učenika u projekt Školski obrok za sve | Omogućiti svim učenicima prehranu u školskoj kuhinji kuhanim obrocima. | Broj | 55 | 55 | 55 | 55 |
| Uključivanje učenika u projekt Sheme voće, povrće i mlijeko | Poticanje zdrave i raznolike prehrane, konzumiranja voća, povrća i mlijeka. | Broj | 80 | 80 | 80 | 80 |
| Uključivanje učenika s posebnim potrebama u projekt Učimo zajedno. | Poticati kvalitetu rada škole s učenicima koji imaju teškoće uključivanjem pomoćnika u nastavi u rad škole. | Broj | 1 | 2 | 2 | 2 |

Sudjelovanje na projektima, sportska natjecanja, izvannastavne aktivnosti i ostalo detaljno su razrađeni unutar školskog Kurikuluma koji se može dobiti na uvid i koji je objavljen na web stranici škole. Unutar razvojnog plana škole, koji je sastavni dio planiranja školskog kurikuluma i osnova sa samovrednovanje rada škole, za školsku 2022./2023. godinu raditi ćemo na razvijanju znanja i vještine iz nastavnih predmeta STEM područja; redovito uključivanje u projekte, mobilnosti učitelja i učenika, kvalitetnom odnosu učitelja, roditelja i škole; vrednovanju učeničkog napretka i postignuća; poboljšanju materijalnih uvjeta rada i opremljenosti škole; uređenju okoliša škole; partnerstvu s domaćim i inozemnim obrazovnim institucijama. Sve učionice su opremljene računalima i projektorima, u učionicama informatike, engleskog jezika i geografije postavljene su interaktivne ploče. Škola raspolaže s 29 prijenosnih računala za potreba djelatnika škole, nešto nabavljeno iz vlastitih sredstava, a većina je nabavljena u sklopu II. faze programa E-Škole: „Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće“ iz kojih izvora smo dobili i 53 tableta za učenike. Učionice su opremljene s projektorima, a u tri specijalizirane učionice smo nabavili interaktivne ploče. Želja nam je takvim pločama opremiti sve učionice.

**5. Ishodište i pokazatelji na kojima se zasnivaju izračuni i ocjene potrebnih sredstava**

**za provođenje programa**



Izvori sredstava za financiranje rada škole su:

* Opći prihodi primitci, skupina 636, državni proračun za financiranje rashoda za zaposlene 507.300,00 eura.
* Kapitalne pomoći iz proračuna za udžbenike 470,00 eura
* Opći prihodi i primitci, skupina 671, regionalni proračun za materijalne troškove poslovanja te održavanje i obnovu nefinancijske imovine 57.674,00 eura.
* Vlastiti prihodi od iznajmljivanja prostora, najam krova, sakupljanja papira; skupina 661, za provedbu dodatnih aktivnosti škole prema planu i programu rada , te obnovu nefinancijske imovine 6.219,00 eura
* Pomoći i donacije 3.981,00 euro.
* Višak prihoda planirano 22.600,00 eura zbog nedovršenih projekata koji će se provesti u 2023. god.

PRIHODI IZ DRŽAVNOG PRORAČUNA

Prihodi iz državnog proračuna se planiraju isključivo prema propisanom indeksu rasta za tu vrstu rashoda, uzimajući u obzir povećanje izdataka zbog povećanja dodataka na staž, te dodataka na plaću prema Kolektivnom ugovoru. Ostali rashodi za zaposlene su izdaci za dar djeci, jubilarne nagrade i otpremnine, a planiraju se na osnovi sadašnjeg stanja.

Troškovi plaća i prijevoza na rad i s rada za zaposlenike planirani su u skladu s trenutnim stanjem zaposlenih u školi u iznosu od cca. 507.300,00 eura godišnje.

PRIHODI IZ ŽUPANIJSKOG PRORAČUNA

Narednih godina planiramo blagi rast broja učenika, ali u okviru postojećih razrednih odjela. Prihode za financiranje rashoda, koji se financiraju minimalnim standardima planirali smo prema uputama ureda Upravnog odjela za obrazovanje i mlade. Taj iznos je **39.504,00** eura, financiranje općih troškova osnovnog školstva **15.447,00** eura, financiranje stvarnih troškova osnovnog školstva **24.057,00** eura, investijcijsko održavanje objekata i opreme u iznosu od **1.327,00** eura te za nabavu lektire  **40** eura, Školski obrok za sve **8.698,00** eura i Školska shema ukupno **958,00** eura.

Projekcija za 2024. i 2025. je prema uputama s indeksom 100.

RASHODI POSLOVANJA

Rashodi poslovanja za 2023. godinu planirani su u iznosu od **602.474,00** eura. Rashodi za zaposlene odnose se na bruto plaće zaposlenika i pomoćnika u nastavi, te na ostale rashode za zaposlene i doprinose na plaću. Materijalni rashodi obuhvaćaju rashode za potrebe redovnog poslovanja (nabava uredskog materijala, službena putovanja, stručno usavršavanje zaposlenika, energiju, materijal, sitni inventar, usluge tekućeg održavanja, rashode za usluge telefona, pošte i prijevoza, zdravstvene usluge, računalna usluge i ostale usluge, intelektualna usluge, članarine. Financijski rashodi odnose se na usluge platnog prometa i zatezne kamate.



**6. Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Tijekom protekle školske godine su ostvareni svi predviđeni programi redovne nastave, dopunske i dodatne nastave, te izvannastavnih aktivnosti prema Godišnjem planu i programu i Školskom kurikulumu. U realizaciji programskih sadržaja korišteni su suvremeni oblici i metode rada. Tomu je pridonijelo sve češće organiziranje izvan učioničke i terenske nastave, rad na projektima te nastava na daljinu koja nas je primorala brzoj transformaciji na online nastavu.

Školsku godinu 2021./2022. Uspješno je završilo svih 85 učenika,. Uspjeh učenika je bio: odličan - 42 učenika, vrlo dobar – 35 učenika i dobar – 7 učenika. Prosječan uspjeh učenika naše škole je 4,3. Mjere pohvale smo imali 42, a mjere sprječavanja 13.

Skupine učenika koji su uključeni u dodatnu nastavu i izvannastavne aktivnosti, svojim su nastupima i izvedbama obogaćivale sadržaje svih javnih i kulturnih programa škole. Posebno su se isticali učenici koji pohađaju dodatnu nastavu engleskog jezika i sudionici projekata.

Organizirana su školska natjecanja iz hrvatskog, engleskog jezika, povijesti, geografije, njemačkog jezika, matematike, kemije i informatike, te iz raznih sportskih aktivnosti.

Zaposlenici škole su se redovito stručno usavršavali na stručnim aktivima, seminarima, državnim skupovima i online edukacijama.

Projektom Osječko – baranjske županije Školski obrok za sve financira se kuhani obrok svim učenicima. Sudjelujemo redovito u projektu Školska shema, kojim se osigurava voće svim učenicima jednom tjedno i mlijeko za učenike nižih razreda. Prijavili smo se i na provođenje Pratećih mjera Školske sheme, u sklopu kojega smo uspješno realizirali sat kušanja voća, predavanje i opremanje školskog voćnjaka.

Partneri smo u Erasmus+ KA2 projektu pod nazivom „We shape our future“ koji je započeo prošle školske godine. Nositelj projekta je škola iz Njemačke, a uz nas su partneri iz Italije, Bugarske i Španjolske. Realizirane su mobilnosti u Italiji, Njemačkoj i Bugarskoj. Preostaju još mobilnosti u Španjolskoj i Hrvatskoj.

Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Silvija Bocka, prof.

U Laslovu, 12.10.2022. godine